Na podlagi 124. člena Zakona o urejanju prostora (Uradni list RS, št. 61/17 ZUREP-2) in 16. člena Statuta Občine Radlje ob Dravi (MUV, št. 28/16, 35/17, 11/19) je Občinski svet Občine Radlje ob Dravi, na xx. redni seji dne \_\_\_\_\_\_\_\_\_\_-, sprejel naslednja

**ODLOK**

**o spremembah in dopolnitvah št. 2**

**Občinskega prostorskega načrta Občine Radlje ob Dravi**

1. člen

#### (predmet odloka)

(1) S tem odlokom Občina Radlje ob Dravi spreminja in dopolnjuje Odlok o Občinskem prostorskem načrtu Občine Radlje ob Dravi (Medobčinski uradni vestnik, št 16/16, 24/19 lok. preveritev).

(2) Spremembe in dopolnitve št. 2 Odloka o Občinskem prostorskem načrta Občine Radlje ob Dravi (v nadaljevanju SDOPN2 Radlje) so izvedene po kratkem postopku sprememb in dopolnitev občinskega prostorskega načrta.

(3) Spremembe in dopolnitve št. 2 Občinskega prostorskega načrta Občine Radlje ob Dravi so v prostorskem informacijskem sistemu objavljene pod identifikacijsko številko: \_\_\_\_\_\_\_\_\_\_\_\_\_ (številko poda MOP po razgrnitvi odloka).

1. člen

#### (vsebina odloka)

(1) Občina Radlje ob Dravi spreminja in dopolnjuje prostorske izvedbene pogoje, opredeljene v 82. členu (površine za industrijo – IP) tako, da v četrtem odstavku, za besedilom »tovarniške trgovine, manjše obrtne dejavnosti, ki podpirajo osnovno proizvodnjo« doda besedilo »gostinske dejavnosti, ki dopolnjujejo osnovno proizvodnjo«.

(2) Občina Radlje ob Dravi spreminja in dopolnjuje prostorske izvedbene pogoje, opredeljene v 83. členu (gospodarske cone – IG) tako, da v četrtem odstavku za besedilom »tovarniške trgovine, manjše obrtne dejavnosti, ki podpirajo osnovno proizvodnjo« doda besedilo », gostinske dejavnosti, ki dopolnjujejo osnovno proizvodnjo«.

(3) V razpredelnici Priloge 1 k odloku (vrste objektov glede na namen SD2) spreminja in dopolnjuje prostorske izvedbene pogoje tako da:

1. v vrstici »12112 Gostinske stavbe, restavracije in točilnice« v stolpcih IP in IG črta oznako »ne« in jo nadomesti z oznako »da24«
2. v »pomenu oznak« k Prilogi 1:
   1. pri oznaki 6:
      * za besedilom »montažne hale kot spremljajoča dejavnost« doda besedilo »ter industrijske stavbe, ki so vezane na obstoječo dejavnost kot so pivovarne, pekarne, tiskarne, oljarne, sirarne, sušilnice sadja, rib ali mesa in podobne«,
      * za besedilom »v kolikor« črta besedilo »je okoljsko sprejemljiva » in ga nadomesti z besedilom »so okoljsko sprejemljive«,
   2. za besedilom oznake 23 doda novo oznako 24 z naslednjim besedilom »dopustne so tudi spremljajoče in dopolnilne dejavnosti, ki dopolnjujejo obstoječo ali načrtovano dejavnost kot so proizvodnja izdelkov-prodaja izdelkov, -pokušnja izdelkov v živilski proizvodnji, -vodeni ogledi proizvodnje, -zgodovinski prikaz razvoja proizvodnje, -izobraževalne delavnice,- ustvarjalne delavnice,- nadgradnja pokušnje izdelkov z dopolnilno ponudbo, ki ni predmet lastne proizvodnje, zaključuje pa ponudbo izdelkov oziroma jim daje z vključitvijo širše ponudbe dodano vrednost kot so točilnice, gostilne, restavracije, slaščičarne, dvorane za degustacijo izdelkov in podobno.«
3. člen

#### (hramba in vpogled v občinski prostorski načrt)

(1) Spremembe in dopolnitve št. 2 Občinskega načrta Občine Radlje ob Dravi, se hranijo na sedežu Občine Radlje ob Dravi in so na vpogled v času uradnih ur občinske uprave.

1. člen

#### (nadzor nad izvajanjem odloka)

(1) Nadzor nad izvajanjem tega odloka izvajajo pristojne inšpekcijske službe.

1. člen

#### (začetek veljavnosti)

(1) Ta odlok začne veljati naslednji dan po objavi v Uradnem glasilu občine Radlje ob Dravi (Medobčinski uradni vestnik Štajerske in Koroške regije).

|  |  |
| --- | --- |
| Številka:  Datum: \_\_\_\_\_\_\_\_\_\_\_\_\_\_ | Župan Občine Radlje ob Dravi:  Alan BUKOVNIK |
|  |  |

OBRAZLOŽITEV

Občina Radlje ob Dravi je v želji, da hmeljarstvu kot prevladujoči kmetijski pridelavi Radeljskega polja - hmeljišča obsegajo tretjino (cca 80ha) Radeljskega polja, ki se razteza od Radeljskega potoka do ceste v Vuhred, zagotovi dodano vrednost k primarni proizvodnji, v letu 2020 sprejela obvezno razlago svojega OPN (MUV. Št. 16/20).

Po obvezni razlagi naj bi pravne ali fizične osebe s spremembo namembnosti dela objektov, ki so bili namenjeni primarni dejavnosti posameznega EUP, dobile prostor za izvajanje opredeljenih dopustnih spremljajočih in dopolnilnih dejavnosti. Dodatna ponudba spremljajočih in dopolnilnih dejavnosti k že obstoječi proizvodnji piva bi bile trgovske (tovarniške) prodajalne, oziroma ob dejstvu, da je pivovarstvo del živilske industrije, tudi gostinska dejavnost v obliki degustacije proizvodov, z ali brez dodatnih prigrizkov, ali s celotno gostinsko ponudbo.

Kot dodatno dejavnost k obstoječi gostinski in podobni dejavnosti pa dopolnilno dejavnost lastnega varjenja piva v mikro pivovarnah, v obstoječih ali dodatnih gostinskih prostorih.

Težave so nastale v primerih, ko je za takšno dopolnilno dejavnost potrebno dograditi nove objekte, ki v veljavnem OPN, v posamezni namenski rabi niso opredeljeni in zato pristojni organ na osnovi veljavnega prostorskega dokumenta ni mogel izdati ustreznega upravnega dovoljenja.

Da bi odpravili neskladnost med dopustnimi dopolnilnimi dejavnostmi, ki zagotavljajo dodano vrednost v posamezni dejavnosti in izhajajo iz pravil Uredbe o Prostorskem redu Slovenije (UR.l. št. 122/04) in dopustnostjo objektov za te dejavnosti, ki so po klasifikaciji objektov opredeljeni v Prilogi 1 v veljavnem Občinskem prostorskem načrtu, občina spreminja in dopolnjuje po kratkem postopku svoj prostorski dokument na osnovi prve alineje prvega odstavka 124. člena ZUreP-2 (odprava neskladnosti med posameznimi deli prostorskega dokumenta) ter sedme alineje tega odstavka, ki pomeni uskladitev s pravili prostorskega državnega reda in drugimi predpisi, ki ne zahtevajo spremembe namenske rabe.